In Christi nomine. Nos venditores, scilicet ego Gontardus et uxor mea Seimbroc, et Gonterius et uxor sua Azelina, vendimus vobis, et Petrus rectoribus sancti Petri Cluniacensis, aliquid de rebus nostris in comitatu Matisconensi, in agro Irniacoacensi, in villa Donziaco resident: in primis curtilum, qui terminat de duabus partibus terra ipsius sancti Petri, de aliis duabus partibus terra Girberti; et unam petiolam de vinea, terminat de tribus partibus terra sancti Petri, a meridie terra Rodulfi; et unam petiolam de campo, terminat de duabus partibus terra sancti Petri, de tertia parte terra Suficianæ, ad unam fronte terra Guntardi. Infra istis terminiis, denominatas res vendimus vobis ad integrum, et accepimus a vobis pretium valente solidos IIII, et faciant post hunc diem rectores sancti Petri quicquid facere voluerint, sine ullo contradicente; et hec venditio permaneat, cum stipulatione subnixa. Actum Besorniaco villa publice. S. Gontardi et uxoris sue, qui fieri et firmari rogaverunt.